241 



og de Bestanddele af den nuværende Vegetation, som skyldes 

 senere Indvandring. 



Man maa derfor forsøge en anden Vej til Opgavens 

 Løsning, nemlig den at udsondre saadanne Arter, der enten 

 sikkert eller med større eller mindre Grad af Sandsynlighed 

 ere hidkomne fra fremmede Lande, efterhaanden som Kul- 

 turen er skreden frem. Hertil høre nu først de egenlige 

 Kulturplanter i Mark og Have, der med Undtagelse af faa 

 indenlandske Arter (f. Ex. Kommen og Gulerod, Timothei- 

 og Hundegræs) allerede i en fjern Fortid ere indførte lang- 

 vejs fra, og som udgjøre en betydelig Del af Landets Plante- 

 dække, uden at de dog i Regelen tælles med i floristiske 

 Værker, hvorimod der af disse ikke udelukkes de talrig* 

 Ukrudsplanter, der utvivlsomt ere indvandrede med de ved- 

 kommende Kulturplanter (f. Ex. Hejre og Klinte med Vinter- 

 sæden, gul Oxeøje med Vaarsæden, Hørsilke og Hør-Dodder 

 med Hørren, Fagopyrum tataricum med Boghveden). Disge 

 findes kun yderst sjeldent udenfor Sædarterne og vilde 

 sikkert" forsvinde, dersom disses Dyrkning ophørte. 



En" egen Klasse af fremmede, allerede fra gammel Tid 

 indførte Planter udgjøres af forskjellige Træarter, som nu 

 spille en betydelig Rolle i vor Vegetation, dels ved fortsat 

 Plantning som Skov- eller Allétræer, dels ved let og stærk 

 Formering ved Selvsaaning eller Udløbere. Blandt saadanne 

 kan nævnes f. Ex. af Fragttræer: Blommetræ, Surkirsebær, 

 Valnød- og Morbærtræ, af andre Træer : Rødgran og Ædelgran, 

 Lærk, Hestekastanie, aim. Lind (Tilia intermedia), flere Pile- 

 og Poppelarter o. s. v. Planter af disse Klasser ville ikke 

 blive omhandlede i denne Artikel med mindre deres Ind- 

 vandring er af nyere Datum og nogenlunde sikkert kan 

 angives, og jeg kan om saadanne i ældre Tid indførte Planter 

 henvise til Hornemanns Afhandling (i Krøyers naturhistoriske 

 Tidsskrift 2—3. B.) „Forsøg til en Fortegnelse over de i 

 ældre Tid indførte Planter". 



Hensigten med nedenstaaende Optegnelser er derimod 



Botanisk Tidsskrift. 20. Bind. 16 



